cyanic-selkie/wikianc huggingface dataset:
פלונאוסטיס
הפלונאוסטיס היה זוחל טורף באורך 3 מטרים שהיה קרוב משפחתו של הליופלרודון ושל הפליוזאורוס הענקי, אך הוא היה בין הקטנים שבבני משפחתו. הוא היה מצויד בלסתות גדולות וקטלניות ובצוואר קצר. עקב גודלו הוא כנראה ניזון רק מדגים ומבלמניטים ששרצו בימים אחריהם רדף במהירות. מבנה שיניו מעיד שהוא פותח כדי למחוץ ולרסק טרף משוריין כמו אמוניטים.
ריזולי ואיילס
רקע
פיילוט הסדרה מבוסס ברובו על הרומן The Apprentice. ג'יין והבוחנת הרפואית מאורה איילס חוקרות רוצח עם דרכי הפעולה דומות להויט בתוספת עניין בנקרופיליה. ג'יין ומאורה מגלות שהמעתיק היה ג'ון סטארק (ברנדן מקארתי), חייל שפגש את הויט בבית הספר לרפואה, זהותו נמחקה עבור פעולות שחורות של ה-CIA, והוא חיקה את השיטה של הויט במסע הרג רצחני. בינתיים, הויט בורח מהכלא ומצטרף שוב לסטארק על מנת להמשיך ברצח. מאוחר יותר, ביתה של ג'יין נפרץ. נאמר לה על ידי סטארק, המתחזה לשוטר משטרת בוסטון, ששכן שלה נהרג. היא ממהרת לתוך הטנדר כדי לראות את הגופה אבל מוצאת את הויט במקום. הויט וסטארק משתקים אותה וחוטפים אותה. כשהיא מתעוררת הם מנסים להרוג אותה, אך היא מצליחה לנטרל אותם מנשקם. מתוך הגנה עצמית, היא יורה למוות בסטארק, וכאשר הויט מושיטה יד לאקדחה, היא יורה בו וגורמת לו לפציעות דומות לאלו שהוא נתן לה.
הזצסיון הברלינאי
סגנון והשפעה אמנותיים
דרך חשיבה זו על האמנות הגרמנית יכולה להסביר את ההבדלים בסגנונות האמנות של הפורשים בברלין. אמנים אקספרסיוניסטים כמו אמיל נולדה ואדוורד מונק הציגו יחד עם אמנים שנשארו קרובים יותר לרעיונות של מודרניזם ואימפרסיוניזם גרמני, כמו מקס ליברמן וולטר לייסטיקוב. אף על פי שהיו ביניהם הבדלים אמנותיים, כולם ציירו מתוך הרעיונות והמחשבות שהיו להם באותה תקופה.
שרה קולדוול
ציטטות
נלקח מן הערך (Sarah Caldwell) שרה קולדוול, מתוך wikiinfo ברישיון GNU Free Documentation License.''
אבא אלבז
הרב אבא אלבאז (20 בספטמבר 1850, י"ד בתשרי ה'תרי"א – 22 בספטמבר 1938, כ"ו באלול ה'תרצ"ח) היה דיין, מורה צדק, אב בית דין ורבה הראשי של העיר צפרו שבמרוקו, ומחבר ספרים.
קיז'י
כנסיית ההִשתנוּת של ישו
כנסיית ההִשתנוּת (רוסית Преображенская церковь) נבנתה לאחר שנת 1713 והיא המבנה הידוע באתר. הכנסייה היא שריד אחרון לכנסיות העץ הנצריות-אורתודוקסיות מרובות הכיפות, שהיו נפוצות במאה ה-17 ברחבי רוסיה. היא נבנתה לפי הדוגמה של כנסיית המחוז בוולוגדה משנת 1708, והוקמה במקום כנסייה קודמת שעלתה באש לאחר מכת ברק ב-1693. הכנסייה נישאת לגובה של 37 מטר והיא מתומנת בבסיסה. בארבעת צדדיה נוספו לה תוספות שונות המעניקות לה תוואי בצורת צלב, וממערב צמוד אליה חדר האוכל. לכנסייה 22 כיפות בממדים שונים בהתאם לגובהן ולמיקומן במבנה. המבנה עשוי עץ אורן, למעט חלקים מחדר אוכל, מהכניסה ומהגג העשויים מעץ אורן בשילוב עם עץ אשוח.
האיקונוסטאזיס של הכנסייה הוא בסגנון הבארוק והוא עשוי מארבע שורות שבהן 102 איקונות. ככל הנראה הוא נבנה במחצית השנייה של המאה ה-18 ובמחצית הראשונה של המאה ה-19. ניתן לחלק את האיקונות לשלוש קבוצות. הקבוצה הראשונה כוללת שתי יצירות מהמאה ה-17 העוסקות בהשתנות של ישו ובתרדמת הבתולה. הקבוצה השנייה ממוקמת בשורה התחתונה וצוירה במחצית השנייה של המאה ה-18. שלוש השורות העליונות המהוות את הקבוצה השלישית מתוארכות לשליש הראשון של המאה ה-18. הכנסייה מוגדרת כ"קיצית" שכן בהיעדר חימום היא מתאימה לעריכת תפילות במשך הקיץ בלבד.
דליה עופר
חיי היהודים בגטאות במזרח אירופה בזמן מלחמת העולם השנייה
עופר ניסתה להוסיף פרספקטיבה נוספת ולהתבונן על תגובתו של היחיד כבעל משפחה, אם ואב, כילד\ה נער\ה במסגרות שונות כאשר עיקר עניינה היה להבין כיצד היהודים חיו היהודים בתנאים של הגטו, כיצד התמודדו עם שאלות הבריאות, ההזנה והיחסים בתוך המשפחה. בקשר לכך התמודדה עופר עם מושג "הנורמליות" בחיי היחיד בגטו, והראתה כיצד משפחות ניסו להתקיים למרות המצב הקיצוני בגטאות: הורים דאגו לחינוך ילדיהם, יהודים שומרי מצוות ניסו בכל דרך לקיים את מצוות הדת. כן הדבר בא לידי ביטוי בניסיון לקיים תרבות פנאי ובידור: האזנה למוזיקה והרצון ללכת לתיאטרון.
חקר המגדר בשואה
ההבחנות המגדריות כמו הבחנות מעמדיות, הבחנות הקשורות בגיל וכדומה הן מרכיב בסיסי בניתוח חברתי. ואף כי הנאצים שאפו לרצוח את כל היהודים בלי להבחין במינם, בשלבים שונים של המדיניות הנאצית, עשו גם הם הבחנות מגדריות. כך לדוגמה נשלחו יותר גברים לעבודת כפייה בשלבים הראשונים של הכיבוש, ויותר אמהות עם ילדים קטנים נשלחו הישר לתאי הגזים עם הגיעם למחנות המוות. אולם עופר וויצמן טוענות, כי גם היהודים חשבו במונחים מגדריים ולכן הם העריכו שהסכנות הנשקפות לגברים בעקבות הכיבוש גדולות יותר, שכן הם יותר מאשר נשים יכולים להיות כוח לוחם ומתנגד לכיבוש. לנוכח הנחה זו עודדו נשים את בעליהן ואמהות את בניהן להימלט מאזורי הכיבוש. בגטאות נותרו הרבה נשים ואמהות ללא בעלים, ומספר הנשים עלה על מספר הגברים. היו לכך השפעות ניכרות על מצבן של המשפחות שנותרו ללא המפרנסים העיקריים. ההבחנות המגדריות לדעת עופר וויצמן מעשירות את הניתוח של חיי היום בגיטו ובלעדיהן לא ניתן להבין את ההתמודדות עם היום יום של גברים ונשים כאחד.
ספרים שכתבה
1. דרך בים, עלייה ב' בתקופת השואה 1939–1944, ירושלים: יד יצחק בן-צבי, 1988. פרס יצחק בן-צבי 1992. 2. Escaping the Holocaust, Illegal Immigration to the Land of Israel 1939-1944 (New York: Oxford University Press, 1990). Jewish Book Award 1992 3. פרשת קלאדובו-שאבאץ: מסע ההפעלה שלא הושלם, תל אביב: עם עובד, 1992. עם חנה ויינר. 4.	The Dead-End Journey: The Tragic Story of the Kladovo-Sabac Group (Lanham: University Press of America, 1996). With Hannah Wiener.
רעידת האדמה בארץ ישראל (1927)
תוצאות רעידת האדמה
הנציב הבריטי נאלץ לעזוב את מעונו באוגוסטה ויקטוריה ועבר לבית מחניים (ברחוב הנביאים), דבר שהביא ל"נדידתו" של אוסישקין משם לרחביה, בה הקים את בית מחניים ברחביה. במקביל החלה בנייתו של מבנה חדש שייועד לשמש כמגורים רשמיים ומרכז שלטוני בג'בל מוכאבר, שלימים נקרא ארמון הנציב.
פועלי אגודת ישראל
פעילות פוליטית
בבחירות לכנסת השמינית חזרה להתמודד במסגרת חזית דתית תורתית,וקיבלה 2 מנדטים, אך במהלך כהונת הכנסת השמינית פרשה ממנה שוב, ולכנסת התשיעית התמודדה עצמאית וזכתה במנדט אחד. בבחירות לכנסת העשירית לא עברה את אחוז החסימה. בבחירות לכנסת האחת עשרה התמודדה יחד עם מפלגת מצ"ד הציונית דתית (שפרשה מהמפד"ל) במסגרת סיעת מורשה, והרשימה המשותפת החדשה זכתה לשני מנדטים. במהלך כהונת הכנסת עזב נציג מצ"ד הרב חיים דרוקמן את הסיעה המשותפת וחזר למפד"ל, ונציג פא"י אברהם ורדיגר שינה את שם הסיעה למורשה-פא"י. לאחר מכן התאחד עם אגודת ישראל.
אופיום
תיאור
אופיום הוא נוזל התרמיל הבוסרי של פרג תרבותי. אזורי הגידול העיקריים של צמח זה למטרות הפקת אופיום הם אפגניסטן, מקסיקו ו"משולש הזהב" של דרום מזרח אסיה (במיוחד מיאנמר). מבין הסמים המופקים מאופיום, בולטים קודאין, מרכיב נפוץ במשככי כאבים ובתרופות נגד שיעול, שהוא אופיאט חלש; ומורפין, שהוא אופיאט חזק בהרבה. מורפין משמש גם להפקת האופיואיד הרואין. יצור הרואין הוא המטרה העיקרית של גידול האופיום הבלתי-חוקי בעולם. משנעי הסמים מעדיפים לסחור בהרואין, כיוון שניתן להסתירו ולהבריחו בקלות יחסית עקב היותו מרוכז יותר.
תקופת המשנה והתלמוד
בעיר שומרון במאה הראשונה לפנה"ס, היה בעיר אחד ממרכזי הפולחן של דמטר ובתה פרספונה, אשר התאפיין בשלהוב ההמונים, מה שנעשה בעולם היווני ורומי באמצעות אופיום שהופק לצורך זה. בתלמוד הירושלמי הוזכר ה"אופיון" בין מרכיבי הקילורין, תרופה לעיניים (עבודה זרה פ"ב מ ע"ד), וגם כחומר משלהב בקרב הפגאנים, שגרם כנראה לשיכרון חושים עד כדי סכנה, ולכן חז"ל גם מסתייגים ממנו.
דריה שועלי
יזמת
ב-2012 ייסדה את חברת Grab It, פלטפורמת מסחר מקוון לעסקים קטנים ובינוניים, ושימשה בה כסמנכ"לית שיווק. בשנת 2013 הצטרפה כמנהלת תוכן שיווקי לחברת dapulse - לימים ענקית התוכנה מאנדיי.
Freeciv
עיצוב
ההגדרות של Freeciv ניתנות לשינוי, עד לחוקים הבסיסים, עם אפשרות לשחק בסגנון Freeciv (ברירת מחדל), Civilization II ,Civilization וסגנון מותאם אישית. שחקן אחד או מספר שחקנים פועלים כמנהלי המשחק ויכולים להגדיר את החוקים שלו.
ל-Freeciv יש מפה ועורך מפות שנקרא Civworld שזמין להורדה בנפרד. הכול מ-2006 Civworld שולב לתוך המשחק ובגרסאות פיתוח אחרונות שולבו מספר אפשרויות לעריכת מפות.
טיב טעם
תולדות הרשת
ביוני 2007 התקיימו מגעים מתקדמים בין בעלי השליטה ברשת ואיש העסקים ארקדי גאידמק לגבי רכישת הרשת. גאידמק הכריז כי בכוונתו להפסיק את מכירת בשר החזיר ברשת. כעבור כמה ימים התפוצצה העסקה בשל דרישת גאידמק להורדת מחיר הרכישה בכ-10 מיליון דולרים והקושי בהפיכת הרשת לכשרה.
ב-2013 החלה לפתוח הרשת סניפים בשם "טיב טעם In the city" - סניפים בתוך שכונות המגורים.
פרסום מידע תעופתי
הפמ"ת מכיל שלושה "סוגי מידע ראשיים": מידע תעופתי כללי (GEN), מידע תעופתי הנוגע לנתיבים במרחב האווירי (ENR – Enroute), ומידע בנוגע לשדות התעופה (AD – Aerodromes).
לריסה מילר
ביוגרפיה
מ-2018 מנהלת מרחב תרבות חלופי "הגדה השמאלית", עורכת ערבי "שירה בגדה", תערוכות ואירועי תרבות. עורכת את פינת השיר בשבועון זו הדרך.
ציור
מילר השתתפה בתערוכות יחיד ותערוכות קבוצתיות בישראל ומחוצה לה. להלן מבחר תערוכות בהן השתתפה:
שירה
מ-2014 שיריה של מילר פורסמו בכתבי העת "מעין", "הליקון", "גרנטה בעברית", "עיתון 77", "מאזניים", ו"דחק", באנתולוגיות שירה שונות, וכן וב"הארץ", במעריב וב-ynet.
ב-2019 יצא לאור ספר שיריה הראשון, "ארץ הפז", בהוצאת "מעין" ובעריכת רועי צ'יקי ארד.
ויקטור קינגיספ
ויקטור קינגיספ (24 במרץ 1888 - 4 במאי 1922) היה פוליטיקאי בולשביקי אסטוני ורוסי, סגן יושב ראש של צ'קה, חבר בוועדה המבצעת המרכזית של רוסיה הסובייטית.
ארלוטיניב הידרוכלוריד
יעילות התרופה
נמצא כי ישנן אוכלוסיות אחדות שסיכוייהן להגיב לתרופה גבוהים יותר מן הממוצע:
איולי
למרות השימוש הנפוץ בחלמון ביצה או ביצה שלמה ללא בישול, שתפקידה לקשור בין המים לשמן, שכידוע לא מתחברים לממרח חלק ונוטים להיפרד זה מזו, השימוש בביצים חיות ללא בישול הוא בעייתי מאוד מבחינה בריאותית. לפי הנחיות משרד הבריאות - לא מומלץ לצרוך ביצים שלא עברו בישול בשל החשש מנוכחות חיידקי סלמונלה שגורמים לקלקול קיבה והם מסוכנים במיוחד לנשים הרות, ילדים ואנשים עם מערכת חיסון חלשה.
האי הנס
הצי המלכותי הקנדי השתמש בסכסוך על האי כטיעון לטובת תקצוב ספינות המתאימות לשיט במים הצפוניים, כמשקל נגד לספינות דומות שנמצאות בשירות הצי המלכותי הדני מזה שנים.
רפא מייקה
2020
את עונת 2020 פתח מייקה עם מקום חמישי בטור האמירויות, 2:11 דקות מאדם ייטס המנצח. לאחר תום פגרת הקורונה, סיים רביעי ב, 2:32 דקות מרמקו אוונפול המנצח, ושלישי בטירנו - אדריאטיקו, 29 שניות מסיימון ייטס המנצח. אך בג'ירו ד'איטליה, מרוץ המטרה שלו בעונה, סיים מחוץ לעשירייה הראשונה ובמקום ה-12, 20:31 דקות מטאו גייגן הארט, כשבן קבוצתו פטריק קונראד, סיים שמיני. התוצאה הכי טובה של מייקה במרוץ הייתה מקום 5 בקטע ה-15.
בילבורד הוט 100 (2022)
עד כה עשרים ושלושה אמנים שונים הגיעו לפסגת המצעד בשנת 2022, כאשר אחד־עשר מתוכם – קרולינה גייטאן, מאוריסיו קסטיו, אדסה, רנזי פליז, דיאן גוררו, סטפני ביאטריס, גלאס אנימלס, טמס, סטיב לייסי, סם סמית' וקים פטרס – עשו זאת לראשונה. המוזיקאי דרייק הוא היחידי שניצב בראש המצעד עם שנים שירים שונים: "Wait for U" ו-"Jimmy Cooks".
הסולם ההתפתחותי הישראלי (THIS)
אימוץ הסולם במערכת הבריאות
חשוב לזכור - לא כל הילדים משיגים את אבני הדרך ההתפתחויות באותו הזמן. ההערכה ההתפתחותית מציעה הזדמנות לשיקוף התמונה ההתפתחותית הייחודית לילד, ואיתור חוזקות לצד צרכים ואתגרים. קיימת חשיבות רבה לייעוץ והדרכה ולאיתור גורמי הסיכון התפתחותיים של הילדים שהתפתחותם אינה מתרחשת בטווח הזמן המצופה לגיל. איתור, אבחון וטיפול מוקדמים תורמים לקידום התפתחותו של הילד, לבריאותו ולמוכנותו לקראת משימותיו העתידיות.
פריסילה סוזן ברי
חיים אישיים
פריסילה סוזן ברי נולדה בריינהיל, ליברפול. הוריה היו אדוארד פלקנר ובריג'ט (לבית טרלטון) פלקנר.
דוד בן שמעון
פעילות ציבורית והקמת ועד העדה המערבית בירושלים
בשנת 1866, כשראה הרדב"ש כי מספרם של בני הקהילה הולך ועולה, הבין כי לא יוכל לשאת את עול ההנהגה לבדו, ולכן החליט למנות ועדה של שבעה אנשים שסייעו לו בעניינים השונים של העדה. הרב אף היה בקשר עם משה מונטיפיורי שסייע אף הוא, לבקשתו של הרב, לקהילת המערביים.
מארי בראון
מריה "מארי" יוהנה פיליפסן-בראון (בהולנדית: Maria "Marie" Johanna Philipsen-Braun ; 22 ביוני 1911 – 23 ביוני 1982) הייתה שחיינית הולנדית. היא אלופה אולימפית בעלת שתי מדליות אולימפיות מהן אחת זהב, אלופת אירופה בעלת 6 מדליות, מהם 4 זהב ושיאנית עולם.
איי התמרים
אי התמרים השני והשלישי
השלמתו של האי השני, ג'בל עלי, שהקמתו החלה ב-2002, הייתה צפויה להסתיים באותה השנה, אך נדחתה עד 2015. בנייתו של האי השלישי והגדול מכולם, ששמו דיירה, החלה ב-2004 והייתה צפויה להסתיים ב-2015, אך תוכנית הבנייה שונתה ב-2008 והושעתה לאחר מכן. ממדיו של האי הגדול ביותר היו צפויים להיות אורך של 12.5 קילומטר ורוחב של שמונה וחצי קילומטרים, אך ב-2013 הודיעו המתכננים על ביטול המבנה בצורת עץ תמר. במקומו החלה בניית מספר איים בתוואי הדומה לטבעי. נכון ל-2016, בניית איים אלו טרם הסתיימה.
בית טאסל
היסטוריה
לאחר מלחמת העולם השנייה הבית פוצל לדירות קטנות שהסתירו את רוב הקישוטים המקוריים. האדריכל ז'אן דלאהי רכש את הבית ב-1976, שיפץ את חזיתו הפונה אל הרחוב ואת הדלתות הראשיות, ושינה את הבניין כך שהוא יוכל לשמש כבית משרדים יוקרתי.
פקיר
וינסטון צ'רצ'יל ביקר בבוז את מהטמה גנדי בהזדמנות מסוימת, באומרו:
מרק חינאווי
2012
בגביע ירושלים (בריכת 25 מטר) שנערך ב-15 בדצמבר 2012 זכה חינאווי במדליית זהב במשחה ל-1500 מטר חופשי בשיא גילאי 15 חדש של 15:48.35 דקות, תוך כדי המשחה הוא קבע שיא גילאי 15 חדש במשחה ל-800 מטר חופשי בתוצאה של 8:22.42 דקות.
מפלגת המרכז הגרמנית
בכל שנות קיומה של הרפובליקה הוויימארית שימשה מפלגת המרכז כמפלגת ציר החיונית להקמת קואליציה והפתוחה לבריתות כמעט עם כל המפלגות האחרות בספקטרום הפוליטי. משום כך השתתפה כמעט בכל ממשלות הרפובליקה, הן במישור הלאומי והן במדינות הפדרציה. המפלגה התלבטה בין שלושה צירופים של בריתות קואליציוניות:
ההתלבטות שיקפה גם את ההתרוצצות הפנימית בתוך מפלגת המרכז, ששאפה לאחד בתוכה את כל הציבור הקתולי בגרמניה מעבר לכל האינטרסים המעמדיים וכללה גם אגף שמאלי חזק של איגודים מקצועיים קתוליים מזה וגם אגף בורגני חזק של בעלי עסקים ותעשיינים קתוליים מזה. כמו כן לא יכלה המפלגה, למרות נטיותיה הימניות והלאומניות, לתמוך ללא הסתייגות בימין הלאומני האנטי-רפובליקני, משום שברובו המכריע הוא היה פרוטסטנטי מובהק ובחלקו אף אנטי-קתולי במסורת "מלחמת התרבות" של ביסמרק. לכן נטתה המפלגה לשתף פעולה עם הסוציאל-דמוקרטים והדמוקרטים בפרוסיה, המדינה שכללה כשלוש חמישיות מאוכלוסיית הרייך, ואיפשרה את קיומה של קואליציית מרכז-שמאל "ויימארית" בתוכה לאורך כמעט כל ימי הרפובליקה. ברמה הלאומית, לעומת זאת, היא נטתה לשתף פעולה עם הימין או לשמש כאגף ימני אופוזיציוני-למחצה בממשלות בראשות הסוציאל-דמוקרטים ולהגביל את חופש פעולתן. כך מצד אחד תרמה ליציבות הרפובליקה ומצד שני חיבלה בסיכוי להשגת יציבות כזו.
פארה פוסט
פארה פוֹסֶט (באנגלית: Farrah Fawcett; 2 בפברואר 1947 – 25 ביוני 2009) הייתה שחקנית קולנוע וטלוויזיה אמריקאית, סמל מין ודמות ידועה בתרבות הפופ של שנות ה-70 וה-80 של המאה ה-20.
ביוגרפיה
פוסט נולדה בשם מרי פארה לני פוסט, בעיר קורפוס כריסטי שבטקסס, הצעירה משתי בנותיהם של פאולין וג'יימס פוסט. בבית ספר שבו למדה נבחרה לתלמידה היפה ביותר בהצבעה שנערכה בקרב חבריה לספסל הלימודים, היא למדה מיקרוביולוגיה באוניברסיטת טקסס באוסטין ולאחר מכן עברה ללמוד אמנות.
קריירה
בסוף שנות ה-60 ותחילת שנות ה-70, היא השתתפה בסרטוני פרסומת בטלוויזיה, שהידועה שבהם הייתה הפרסומת לשמפו בלסם של חברת וולה (Wella).
פאנק רוק
פילוסופיה
הגל הראשון של מוזיקת הפאנק רוק כיוון להיות מוזיקה מודרנית ואגרסיבית, תוך כדי התבדלות מהרוק הסנטימנטלי של תחילת שנות השבעים.
השנה שלפניה, כאשר מהפכת הפאנק רוק התחילה בבריטניה, הייתה אמורה להיות "שנת אפס" למוזיקה ולתרבות יחד. גם כאשר הנוסטלגיה נשכחה, רבים מסצנת הפאנק רוק אימצו גישה ניהיליסטית שסוכמה על ידי סלוגן להקת הסקס פיסטולס "No Future" (אין עתיד). במילותיו של צופה, בתוך תקופת המתיחות החברתית והאבטלה בשנת 1977 "ההתנהלות הניהיליסטית הייתה הדבר הכי מרגש באנגליה".
הגל השני
בשנת 1977 הגל השני של תנועת הפאנק רוק החלו לצבור פופולריות בעיקר בשלוש מדינות שונות וכמו גם בהרבה מקומות נוספים בעולם. להקות מאותה הסצנה לעיתים נשמעו שונה זה מזו וייצגו את המצב האקלקטי של מוזיקת הפאנק רוק במהלך תקופה זו. בעוד שמוזיקת הפאנק רוק נשארה ברובה תופעה מחתרתית בצפון אמריקה, אוסטרליה, ובמקומות הנוספים בעולם בהם היא החלה לצבור פופולריות, בבריטניה היא הפכה לסנסציה של ממש במשך תקופה מסוימת.
מרחב CAT(0)
תכונות
מרחב הכיסוי האוניברסלי של מרחב הוא כוויץ. בפרט, חבורות ההומוטופיה, מן השנייה ואילך, הן טריוויאליות.
איתן פונד
ביוגרפיה
לאחר מבצע צוק איתן המשיך פונד בתפקידו כסגן מפקד הפלס"ר. בדצמבר 2014 זכה, יחד עם רסאן עליאן, באות הוקרה מטעם מרכז מורשת מנחם בגין. בסיום תפקידו בפלס"ר, בתחילת שנת 2015, יצא פונד לקורס מפקדי פלוגות. בסיום הקורס מונה למפקד פלוגת טירונים (מחזור אוג' 15) בפלוגת תומר. על המינוי הורה מפקד חטיבת גבעתי, עופר וינטר, במטרה לתת לגדוד תדמית קרבית יותר. בינואר 2016 הועבר לתפקיד מפקד פלוגה בקורס מ"כים של גדוד 906 (שועלי הנגב) בביסלמ"ח. לאחר סיום הקורס בו פיקד, השתחרר מצה"ל. בשירות המילואים משרת בגדוד הסיור של חטיבה 828, הוא נבחר למצטיין קצין חי"ר וצנחנים ראשי לקראת יום העצמאות ב-2022.
קינגסטון על ההאל
היסטוריה
הגידול ההדרגתי בחשיבותה של ההיאחזות הביא לכך שבשנת 1440 הפכה מעיירה (Borough) לעיר, ותחום שיפוטה הורחב. היא נותקה מניהול אדמיניסטרטיבי של מחוז יורקשייר והחילה שיפוט עצמאי באזור שממערב לעיר, שזכה לשם הולשייר.
רינת ישראל
לסידור נוספו תפילות לשלום המדינה, לשלום חיילי צה"ל, ליום העצמאות וליום ירושלים, כפי שנקבעו על ידי הרבנות הראשית לישראל או שנתקבלו בקרב הציבור הדתי לאומי.
בית סולווה
המבנה
בזכות עושרו של סולווה הורטה היה יכול להקדיש סכום כסף גדול על מנת לבנות את הבית בצורה מפוארת. הורטה עיצב את כל הפרטים בבית: ריהוט, שטיחים, תאורה, כלי השולחן ואפילו פעמון הדלת. הורטה השתמש בחומרים יקרים כגון שיש, שוהם, ברונזה, עצים טרופיים וכדומה. לצורך קישוט המדרגות הורטה שיתף פעולה עם הצייר הבלגי הפוינטיליסטפ תאו ון רייזלברג.
איל חולתא
ביוגרפיה
קיבל תואר ראשון במתמטיקה ופיזיקה מהאוניברסיטה העברית בירושלים במסגרת תוכנית תלפיות של צה"ל. את שירותו הצבאי עשה במסגרת המוסד והשתחרר ממנו בדרגת רב-סרן. לאחר שירותו בצה"ל המשיך לשרת ב"מוסד" במשך עוד 17 שנים. בין תפקידיו השונים שירת כראש יחידת המחקר והפיתוח הטכנולוגי וכראש אגף הטכנולוגיה, והיה אמון על פיתוח טכנולוגיות המשמשות את הארגון. במהלך שירותו זכה בפרס ביטחון ישראל.
נמל התעופה הבין-לאומי קטוביץ
טרמינלים
הטרמינלים A ו-B משמשים להמראות, בעוד שטרמינל C משמש לנחיתות.
מתוכננים להיבנות בנמל התעופה גם טרמינל D וטרמינל מטען נוסף.
באמצעות רכבת
כרגע אין שירות רכבות אל נמל התעופה אך מתוכננת בניית רכבת בין קטוביץ אל הנמל.
קברות התאווה
חטא המתאוננים
בתחילת פרק י"א בספר במדבר, לפני תיאור חטא המתאווים בקברות התאווה, מספרת התורה על חטא המתאוננים שאירע במקום שנקרא לאחר המעשה בשם 'תבערה'. ע"פ פשט הפסוקים ולדעת רוב המפרשים, מדובר במקום שונה מקברות התאווה. אולם קיים פירוש הרואה בשני השמות הללו תיאורים שונים של אותו מקום הרומז לאותו המאורע משתי זוויות ראייה שונות.
אמיליו פורטס חיל
חיל הכין את עצמו לקאמבק פוליטי, אך משבוששה לבוא ההזדמנות המתאימה, פרש מהחיים הפוליטיים ב-1936. הוא נפטר ב-10 בדצמבר 1978 במקסיקו סיטי, בגיל 88.
מוזיאון הורטה
מוזיאון הורטה (בצרפתית: Musée Horta, בהולנדית: Hortamuseum) הוא מוזיאון בבריסל המוקדש לתיאור תקופתו, חייו ועבודתו של אדריכל האר נובו הבלגי ויקטור הורטה. המוזיאון שוכן באותו מבנה שבעבר היה בית מגורים והאטליה של הורטה עצמו. הבניין הוכרז על ידי אונסק"ו כאתר מורשת עולמית בשנת 2000, ביחד עם בית טאסל, בית סולווה ובית ון אטוולדה.
ליאן ריימס
ביוגרפיה
עוד בטרם חגגה את יום הולדתה ה-21 הוציאה ריימס אלבום אוסף, בשם Greatest Hits, בשנת 2003.
התחיה
נוער התחיה
במפלגת התחיה הייתה פעילות ענפה של נוער. עיקר פעילות נוער התחיה היה בין השנים 1981 ועד 1992 אז נמנו מאות פעילים. מרבית בני הנוער היו בני כיתות י׳-י"ב, חילונים ודתיים מכל הארץ והגשימו את הרעיון של התחייה "הולכים ביחד". נוער התחיה היה מעורב בהקמת משמרות מחאה, כתיבה לעיתונים, והתנדבות בפעילות התיישבותית ביהודה, שומרון ועזה. נוער התחיה פעל בעיקר בסניפים ירושלים, תל אביב, חיפה והצפון, חולון, רעננה, פתח תקווה, נתניה ובאר שבע.
דורון סבג
ביוגרפיה
ב-2007 פרש סבג מתפקיד מנכ"ל חברת ORS שבבעלותו, ומינה מנכ"ל חיצוני. סבג מתגורר כיום ברמת גן, נשוי בשנית ואב לחמש בנות.
אמנות
דורון סבג הוא מאספני האמנות הגדולים בישראל, וברשותו אוסף של כ-1,400 יצירות אמנות במגוון רחב של טכניקות וסגנונות. אהבתו של סבג לאמנות התחילה עוד בילדותו. כאשר היה לו הון משלו, נענה לבקשת אדם ברוך לתמוך בגלריה בתל אביב שעמדה להיסגר, וכך התחיל לרכוש עבודות. ב-1991 נרשם ללימודי תולדות אמנות באוניברסיטת תל אביב, כדי להרחיב את ידיעותיו בתחום והשלים לימודי תואר שני. העבודה הראשונה שרכש היא "השחיין" של האמנית דגנית ברסט, בשנת 1989, ומאז רכש יצירות ישראליות ובינלאומיות. האוסף שברשותו כולל אמנים ישראלים בהם תומך דורון לאורך שנים; עדי נס, מיכל רובנר, יגאל עוזרי, ציבי גבע, מיכל היימן,דגנית ברסט, נורית דוד, מיכל נאמן, סיגלית לנדאו, משה גרשוני, אורי גרשט ועוד.
אוסף האמנות תחת הכותרת "אוסף דורון סבג, חברת או.אר.אס בע"מ" הוא אוסף פעיל לאורך השנים - הן דרך תמיכות שונות - כדוגמת פרסום קטלוגים וספרי אמן, עזרה במימון תערוכות ובמימון כיתת אמן באוניברסיטת תל אביב ועוד, והן דרך פרויקטים מגוונים. יצירות מתוכו מושאלות דרך קבע לתערוכות בארץ ובעולם ומוצגות בתערוכות שונות ומגוונות. בסוף שנת 2000 התקיימה במוזיאון תל אביב התערוכה "חשיפה", שהציגה את אוסף האמנות של סבג (אוצרת ד"ר איה לוריא) בתחילת המילניום. בשנת 2008 הוצגה, גם במוזיאון תל אביב, התערוכה "התרוקנות", שהתגבשה מתוך אוסף האמנות לאחר כ-15 שנות אספנות, ונועדה לבחון את המשמעות רבת-הפנים של מושג ההתרוקנות באמנות ובתרבות. התערוכה הציגה עבודות מגוונות מבחינת המדיום ומבחינה תמטית, אך כולן הוגדרו על ידי רִיק או העדר. התערוכה כללה כ-60 עבודות של אמנים ישראלים ובינלאומיים, מהבולטים באמנות העכשווית, ביניהם: דמיאן הירסט, ג'ייק ודינוס צ'פמן, גילברט וג'ורג', מיכל רובנר, סיגלית לנדאו, מונה חאטום, סינדי שרמן, וולפגנג טילמנס, פול מקרתי ועוד (אוצרות שותפות ד"ר איה לוריא ונילי גורן ז"ל). בשנת 2012 הוצגה התערוכה "מאיצים לעבר אחרית הימים" ב"גבעון פורום לאמנות" בנווה צדק, תל אביב באוצרות טל יחס, שעסקה בתחושת אפוקליפסה וכיליון בעשור הראשון של המילניום. התערוכה נדדה לחלל התצוגה של "דיימלר" בברלין. בשנת 2019 הוצגה התערוכה "חומר למחשבה" בחלל התצוגה של בית המכירות סותבי'ס בתל אביב, שכללה עבודות שעוסקות בחומר על רבדיו השונים. בשנת 2022 הוצגה תערוכה קטנה של יצירות של האמן אביגדור אריכא מתוך האוסף, בגלריה דואק, משכנות שאננים, ירושלים. את האוסף מנהלת דנה גולן מילר.
אלכסנדר קרז'אקוב
החזרה לזניט
בקיץ 2017 פרש ממשחק פעיל ומונה לתפקיד מתאם בין אקדמיות הכדורגל של קבוצת זניט סנקט פטרבורג.
כשחקן בנבחרת
לאחר יורו 2004, קרז'אקוב נכלל בסגל הנבחרת למוקדמות מונדיאל 2006. ירטסב העלה את קרז'אקוב להרכב הפותח לצד דמיטרי סיצ'ב. עם מחליפו של יארצב יורי סיומין, מעמדו של קרז'אקוב בהרכב הפותח התחזק, לאחר הדחתם של בולייקין וקיריצ'נקו מהסגל וזימונו של אנדריי ארשאבין במקומם.
כמאמן
במרץ 2018 מונה על ידי התאחדות הכדורגל הרוסית למאמן נבחרת רוסיה בכדורגל עד גיל 17.
ביוני 2021 מונה לאמן את ניז'ני נובגורוד בעונת הבכורה שלה בליגת העל הרוסית.
בוב וילסון
קריירת הכדורגל
וילסון החל את הקריירה שלו כמקצוען בגיל מאוחר יחסית. אביו של וילסון לא ראה בכדורגלן כקריירה הראויה לבנו, וסירב לחתום על חוזה נוער עם מנצ'סטר יונייטד. וילסון החל ללמוד הוראה במכללת לובורו לפני שחתם בארסנל ב-1963. הוא שיחק במשחקי מילואים של וולבס כשחקן חובב, וגם בהופעת הבכורה שלו בארסנל הוא היה על תקן של שחקן חובב, ובכך הפך לשחקן הלא-מקצועני האחרון ששיחק בליגה העליונה באנגליה ולשחקן החובב הראשון שהועבר לקבוצה בליגה תמורת סכום כלשהו (כ-6,500£). ב-26 באוקטובר 1963 ערך וילסון את הופעת הבכורה שלו בארסנל, בניצחון 4 - 2 על נוטינגהאם פורסט. אולם, כיוון שהשוער ג'ים פרנל היה השחקן המועדף לעמדת השוער, חלפו ארבע שנים עד שהוא הפך לשוער הראשון של המועדון, בעקבות טעות של פרנל במשחק גביע ה-FA נגד ברמינגהאם סיטי בעונת 1967/1968.
וילסון המשיך לעמוד בשער ארסנל לאורך תחילת שנות ה-70. בחצי גמר גביע ה-FA של 1972 נגד סטוק סיטי הוא נפצע, והחמיץ את משחק הגמר נגד לידס יונייטד שהסתיים בהפסד של ארסנל. וילסון הוחלף על ידי ג'ף בארנט בגמר, אך חזר מיד עם החלמתו והמשיך לשחק בעמדת השוער של ארסנל עד לפרישתו המפתיעה במאי 1974, בגיל 32.
אווטאר: כשף האוויר האחרון – החיפוש
חלק ראשון
בפלאשבק לעבר נראית אורסה כשהיא שולחת על ידי משרתה מכתב לאיקם אהובה מתוך הארמון, אך המשרתת בוגדת בה ומוסרת את המכתב לאוזאי שמזדעזע מהכתוב בו.
חלק שלישי
צוקו מגיע לביתם של נורן ונוריקו, וכשצוקו מבין שטוב לנוריקו במצבה ומתכוון לעזוב, נורן משכנע אותו לומר את מה שרצה מלכתחילה. צוקו מגלה לנוריקו כי הוא שליט האש צוקו וכי היא אמו. לאחר מכן, נורן מגלה לנוריקו כי היא אכן אורסה, ולאחר שחזרה מבית המלוכה, ומתוך מטרה להגן על עצמה מאוזאי, נכנסו יחד ליער האפל וביקשו מרוח הפרצופים שתחליף את זהותה של אורסה ואף תמחק את זכרונותיה מבית המלוכה. תוך כדי שיחתם, מתפרצת אזולה מתוך גג הבית ותוקפת את צוקו. צוקו מציל את אורסה לאחר שאזולה התעמתה איתה. ולאחר שאזולה עוזבת את המקום, מגיעים אנג וקטרה יחד עם רוח הפרצופים אשר בהסכמת נוריקו, מחזירה לה את זהותה הישנה, והופכת אותה בחזרה לאורסה.
קבלה
עם יציאתו צבר הספר פופולריות בקרב מעריצי הסדרה וזכה לשבחים רבים בעיקר על העובדה שהספר משלים כמעט לגמרי את סיפורה של משפחת המלוכה. כמו גם על העובדה שהעלילה משתלבת במדויק עם פרטי העלילה בסדרת המקור. בנוסף, רבים מהמבקרים הביעו את התרשמותם מהבעת הסכסוך הפנימי של אזולה המתואר בספר. עם זאת, הושמעו ביקורות על ריבוי צירופי המקרים הרבים מדי שמתרחשים במשך העלילה.
שולה זקן
שולה (שולמית) זקן (נולדה ב-2 במרץ 1957) שימשה במשך שנים רבות כיד ימינו, מזכירתו האישית וראש לשכתו של אהוד אולמרט בתפקידים ציבוריים שמילא. הורשעה בפרשת רשות המיסים, בפרשת ראשונטורס ובפרשת הולילנד.
ביוגרפיה
באוקטובר 2019 השתתפה בעונתה השביעית של סדרת הדוקו-ריאליטי "גולסטאריות".
שמורת האינדיאנים פורט מוהאבי
כלכלה
המוהאבי החכירו את שטחים נרחבים מהאדמה בבעלותם לחברות חקלאיות המגדלות אלפלפה, תירס וסויה. לבנים ואמריקנים ממוצא מקסיקני רבים מתגוררים במקום, ובני המוהאבי חיים על פחות מ-50% משטח השמורה.
אוצלול גאלאץ
הופעות אירופיות
הופעת הבכורה של הקבוצה הייתה בגביע אופ"א כאשר הקבוצה הוגרלה בסיבוב הראשון מול קבוצת יובנטוס החזקה מאיטליה. אוצלול ניצחה במשחק הראשון, שנערך ברומניה, בתוצאה 1-0 אך נכנעה במשחק השני בתוצאה 5-0 והודחה מהמפעל.  הקבוצה חזרה למפעלים האירופיים רק בעונת 1997/98, אז שיחקה בגביע אופ"א והוגרלה מול קבוצת גוריצה הסלובנית אך הפסידה בשל הפרש שערי חוץ והודחה מהמפעל.
עונה לאחר מכן הקבוצה חזרה לגביע אופ"א, אז עברה בסיבוב המוקדם הראשון את קבוצת סלוגה יוגומגנאט ממקדוניה אך הפסידה בסיבוב השני המוקדם לקבוצת וויילה בולדקלאב הדנית. בעונת 2004/05 הקבוצה חזרה לגביע אופ"א, אז גברה בסיבוב המוקדם הראשון בתוצאות 4-0 ביתי ו-4-1 בחוץ על קבוצת דינמו טירנה מאלבניה ועברה לסיבוב השני מוקדם, בו הפסידה לקבוצת פרטיזן בלגרד מסרביה ומונטנגרו. בשנת 2007 שיחקה הקבוצה בגביע האינטרטוטו. בסיבוב השני ניצחה את קבוצת סלאביה סראייבו מבוסניה והרצגובינה. בסיבוב השלישי הפסידה לקבוצת טרבזונספור מטורקיה והודחה מהטורניר. בעונת 2007/08 הקבוצה שיחקה בגביע אופ"א. בסיבוב המוקדם השני הפסידה לקבוצת לוקומוטיב סופיה מבולגריה והודחה מהטורניר.
STS-135
יום טיסה רביעי
ביום הרביעי בוצעה ההתקנה של המודל הרב תכליתי "רפאלו" על מודול הרמוני של התחנה, כדי שאפשר יהיה לפרוק מתוכו ציוד אל התחנה. לאחר בדיקת איטום והשוואת לחצים, נכנסו אליו כריס פרגוסון וסנדי מגנוס, חבושים במסכות ומשקפי מגן להגנה מפיסות חומר שאולי נשארו באוויר המודול. בסיום פריקת הציוד, יועמס המודול באשפה וציוד אחר שאין בו צורך, להחזרה אל כדור הארץ.
יום טיסה ה-13
יום הטיסה ה-13 היה היום המלא האחרון בחלל עבור צוות STS-135. הם בילו את היום בבדיקת משטחי בקרת הטיסה של אטלנטיס, כדי לוודא שהכל מוכן לנחיתה. מנהלי המשימה אישרו את לאטלנטיס כניסה מחדש לאחר שבדקו את תוצאות סקר הבדיקה המאוחרת של מגן החום של המעבורת, שבוצע על ידי הצוות ביום הטיסה ה-12. המעבורת התנתקה מתחנת החלל הבינלאומית, והיא התחילה במסעה האחרון חזרה לכדור הארץ.
קדושות מעונות
הסרט נחשב לשנוי במחלוקת, בעיקר בשל האלימות שבו. הוא נחשב לאחד הסרטים הברוטאלים, המפחידים והאלימים שנוצרו אי פעם ושייך לקיצוניות הצרפתית החדשה, אוסף סרטים צרפתיים קיצוניים שיצאו בתחילת המאה ה-21.
תקציר העלילה
בשנת 1971, נערה צעירה בשם לוסי ג'וראן בורחת מבניין נטוש, שם היא נכלאה ועברה התעללות פיזית קשה במשך יותר משנה. האנשים והסיבות מאחורי המקרה אינם ידועים. לוסי, המועברת לבית יתומים, יוצרת קשר חברי עם נערה בגילה בשם אנה אסאווי, העוזרת ללוסי להתמודד עם הטראומה וגם עם יצור משונה בדמות ילדה פצועה ומצולקת, שרודף אותה ופוגע בה, לטענתה של לוסי.
הפקת הסרט
פסקאל לאוג'יה אמר כי הסרט נדחה על ידי כל האולפנים הצרפתיים הגדולים וגם על ידי הרבה שחקניות, שלא היו מוכנות להשתתף בסרט כל כך קיצוני. הוא הוסיף: "הסרט נתמך בסוף על ידי Canal +, ערוץ הטלוויזיה היחיד בצרפת שעדיין מממן כמה פרויקטים יוצאי דופן".
ביקורות ותגובות
הסרט נחשב לדוגמה עבור סרטי אימה צרפתיים בעידן החדש, סרטים המכילים אלימות קיצונית, בדומה לסרטים כמו: בפנים (2007), מתח גבוה (2003) ובלתי הפיך (2002).
אשמי-דגן הראשון
אִשמֶי-דַגַן הראשון (גם אִשמֶדַגַן) היה בנו של המלך האשורי שמשי-אדד הראשון, מלך אמורי שמלך במסופוטמיה העליונה והקים בה אימפריה. שמשי אדד מלך מעיר בירתו שובת-אנליל. את בנו הבכור אישמי-דגן המליך על העיר אכלתום ואת בנו הצעיר יַשמַח-אדד  המליך על מארי. אשמי דגן מלך על אזור מעלה החידקל כולל העיר אשור, עד להדחתו בידי חמורבי מלך בבל. על פי רשימת המלכים האשורית הוא מלך 40 שנה בין השנים 1776-1736 לפנה"ס לערך. לאחר מותו עלה למלוכה בנו מות-אשחור שייתכן ומלך רק באכלתום.
מלחמותיו
תקופת מלכותו של אשמי-דגן באכלתום הייתה רצופה במאבקים. הוא לא הצליח לשמור על כוחה של העיר והיא הייתה נתונה להתקפות רבות של שליטים בסביבה, במיוחד זמרי-לים מלך מארי, שמלך לאחר ניצחונו על ישמח-אדד. זמרי-לים שיתף פעולה עם איבלפיאל השני מלך אשנונה, וביחד הם תקפו את אכלתום. בשנת 1770/1771 לפנה"ס, כבש צבא אשנונה את אכלתום (וגם את העיר אשור) בעת שאשמי דגן היה בבבל אצל חמורבי. בשנת 1765 נכבשה אשנונה על ידי עילם. אשנונה שלטה באותה עת באכלתום. הכוח המשיך במעלה החידקל, כבש את אכלתום וכרת ברית עם תושבי העיר. אשמי דגן נחשד בנאמנות לחמורבי ולכן הובא לאשנונה לבירור בפני השליט העילמי. הוא שילם דמי כופר כדי להשתחרר ומצא מקלט אצל חמורבי. באותה שנה חזר אשמי דגן לאכלתום והשתלט עליה תוך שהוא כובש שטחים נוספים. לאחר מכן סייע לחמורבי במאבקו בעילם. כתוצאה מכך, שוב תקפו כוחות עילם את אכלתום אבל לא הצליחו לכבוש אותה, בעקבות קואליציה של מלכים שבאה לעזרתו של אשמי דגן. בשנת 1762/1763 ביקש אשמי דגן את עזרתו של חמורבי באחד ממאבקיו ולא קיבל סיוע. מאוכזב מהעדר עזרה מצידו של חמורבי, כרת אשמי דגן ברית עם אשנונה. בהמשך הידקה אשנונה את קשריה עם בבל ונטשה את אשמי דגן. תושבי העיר, שלא היו מרוצים מהברית אותה כרת עם אשנונה, גרשו אותו והוא שוב קיבל מקלט בבבל. לאחר מכן ניצח חמורבי את אשנונה וצירף לממלכתו גם את אכלתום. העיר הפכה להיות עיר וסאלית של בבל, שהפכה להיות שליטה על חלק גדול של מסופוטמיה.
פרנסואה ורוב
ביוגרפיה
ורוב נולד בגרוולין שבצפון צרפת, עבר לאזור פריז ולאחר מכן עבר לקומונה סמוכה למונפלייה. במקביל לתפקידו כשוטר וכז'נדרם, ורוב גם כיהן כחבר מועצת הקומונה.
ויקטור חרה
פרסומו כבמאי וכזמר
בשנת 1966 יצא תקליטו הראשון של חרה שכלל מסרים פוליטיים ברורים. הוא המשיך לעבוד כבמאי תיאטרון, אך הקדיש יותר ויותר זמן לשירים ולפעילות פוליטית. ב-1970 הוא עזב את התיאטרון. שיריו של ויקטור חרה עוסקים באנשים ממעמד הפועלים והתמודדותם עם הבעיות הכלכליות היומיומיות. הוא נחשב לאחד מעמודי התווך של ה-“נואבה קנסיון”, הזמר הפופולרי החדש בדרום אמריקה. הוא גם היה חבר מוביל במחלקת האומנות של המפלגה הקומוניסטית בצ'ילה.
מורשתו
ויקטור חרה הפך לאחד מהסמלים הבולטים של מאבקי השמאל בדרום אמריקה ובעולם כולו.
בספטמבר 2003, לרגל 30 שנה להירצחו, הוחלף שמו של האצטדיון רשמית ל"אצטדיון ויקטור חרה".
עץ חיים (ספר)
הכתיבה השלישית
מתוך הקדמתו של מהרח"ו לכתיבה השנייה ששרדה, עולה כי הוא סידר את הדרושים בכתיבה זו בשלושה חלקים: עץ חיים, פרי עץ חיים, ונוף עץ חיים. הספרים עצמם, בצורה אותה סידר אותם מהרח"ו, לא הגיעו לידינו. אך בהקדמתו השלמה שנדפסה לאחרונה, עולה כי סידר או התכוין לסדר אותם כך:
ההקדמה
בתחילת הספר כותב המחבר הקדמה שהיא מעין סקירה היסטורית על מסורת ספרות הקבלה. הוא מעשיר את הסקירה בפירושים קבליים לפסוקים שונים מהתנ"ך, התלמודים וספר הזוהר. רבי חיים ויטאל מזהיר רבות מפני לימוד הקבלה למי שאינו ראוי להיכנס לפרד"ס התורה ומונה את הסכנות והשיבושים שעלולים ליפול בחלקו של תלמיד לא ראוי:
בית ון אטוולדה
תיאור
הבית הוא חלק מקבוצת בתי מגורים שפתחו תקופה חדשה באדריכלות, ונבנו על ידי הורטה לפני 1900. הבתים האחרים הם בית טאסל, בית סולווה ובית הורטה שהיה בית המגורים והאטליה האישיים של האדריכל. השימוש הנראה בחומרים תעשייתיים כגון פלדה וזכוכית היה סמל לבית מגורים יוקרתי באותה תקופה. חזית הבית נבנתה בין השאר באמצעות פלדה תלויה, והיא עשויה מאבן חול המסותתת בקפדנות. פנים הבית היה מואר באמצעות טרקלין מרכזי שהיה מכוסה בכיפה העשויה מזכוכית צבועה. ב-1898 הורטה עיצב הרחבה לבית. בשדרת פלמרסטון מספר 2 נבנתה כניסה נפרדת בעקבות התוספות השונות לבית.
ההיסטוריון האנגלי ג'ון יוליוס נוריץ' תיאר את הבית כך:
אופנסיבה D
לאחר הבחירות הוקמה קואליציה של אופנסיבה D, ה-FDP (המפלגה הליברלית הגרמנית) וה-CDU; שיל (ססמת הבחירות שלו הייתה "Ich will Schill", "אני רוצה את שיל", והוא התחייב להפחית את שיעור הפשע בהמבורג במחצית תוך 100 ימים) מונה לסגן ראש העיר ולשר הפנים. בתקופתו חלה ירידה מסוימת בפשע, אך הדעות חלוקות בנוגע לתרומתו של שיל לירידה. אחד מצעדיו הידועים היו החלפת המדים והניידות של משטרת המבורג מהצבע הירוק המקובל בכל גרמניה לכחול. שיל טען שהצבע הירוק נתפס בציבור כמגוחך ופוגע בתדמית המשטרה. הפרויקט מומן באמצעות תרומות של אנשים פרטיים וחברות, ולא מכספי משלם המסים. שיל תמך במשך כהונתו בלגליזציה של סמים קלים או לפחות באי-אכיפה.
בספטמבר 2007 התפרקה המפלגה בשל תוצאות נמוכות בבחירות ובעיות פיננסיות.
הקרפטים המזרחיים
הרי קלימן-הרגיטה
(רומנית:Munții Căliman-Harghita) - בטרנסילבניה ברומניה
מאדאם דה גרפניי
דה גרפניי נולדה בננסי שבדוכסות לוריין, כאחייניתו הקטנה של ז'ק קלו, פרנסואז ד'איסמבור ד'אפונקור. בינואר 1712 נישאה לפרנסואה הוגו דה גרפניי, ונפרדה ממנו בגלל יחסו האכזרי אליה בשנת 1723. שלושת ילדיהם מתו בינקותם. בשנת 1725 התאלמנה מבעלה.
רוברט רוזנברג
ביוגרפיה
רוזנברג נולד בבוסטון, מסצ'וסטס שבארצות הברית בשנת 1951. הוא למד באוניברסיטאות טאפטס והרווארד, והוא עלה לישראל מיד לאחר מלחמת יום הכיפורים, כמתנדב. רוזנברג שהה זמן קצר בקיבוץ בית אלפא, ומאוחר יותר עבר לתל אביב, שם השלים את לימודיו באוניברסיטת תל אביב והחל לעבוד בשירות הידיעות UPI כמפעיל טלקס, וזאת ללא תשלום. הוא מונה לכתב והתמסר לעבודתו העיתונאית. משך שנים רבות עבד כעיתונאי בעיתון ג'רוזלם פוסט, וכתב עבור עיתונים נוספים בארצות הברית, בהם הירחון טיים מגזין והעיתונים US News ו-World Report. בעשר שנותיו האחרונות הצטרף למערכת עיתון הארץ באנגלית, והיה מהעורכים הבכירים.
ריק בראג
מעורבותו בבעיות אתיקה
בראג שלח שליח לאסוף ולכתוב עבורו חומר רקע לכתבה, אך ציין בכותרת המשנה את שמו לצד מיקום האירוע, באופן לא אתי. בשל כך הושעה בראג לשבועיים ב-28 במאי 2003. לאחר מכן התפטר מהניו יורק טיימס.
הכפים הגדולים
הכפים הגדולים הם הכינוי שניתן לשלושת הכפים הגדולים בחצי הדרומי של כדור הארץ, הנושקים לאוקיינוס הדרומי. שלושת הכפים הם: כף התקווה הטובה באפריקה, כף הורן שבאמריקה הדרומית וכף לווין שבאוסטרליה. כף אגולס הממוקם כ-150 קילומטרים דרומית מזרחית לכף התקווה הטובה, נחשב לעיתים במקומו לאחד משלושת הכפים הגדולים.
ריק בראג
פרסים
בראג זכה בפרס פוליצר לשנת 1996, על "סיפוריו הכתובים באלגנטיות, שנושאם הוא אמריקה בת זמננו". הוא זכה ביותר מ-50 פרסי כתיבה בעשרים שנה, כולל פרס הכותבים המוערך של האגודה האמריקאית של עורכי עיתונים - פעמיים. בשנת 1992 הוענקה לו מלגת ניימן באוניברסיטת הרווארד.
הכפים הגדולים
השיט בכף הורן מאופיין בסערות, גלים גבוהים, זרמי ים חזקים וקרחונים. סכנות אלה הפכו את הכף לאתר טביעתן של אוניות רבות במהלך ההיסטוריה. גם הפלגה מדרום לכף אגוליאש נחשבת למסוכנת בגלל רוחות חזקות וסערות המלוות בגלי ענק המגיעים לגובה של 30 מטר והיכולים להטביע גם ספינות גדולות.
הפיגוע במועדון האומן 17 בתל אביב (2011)
הפיגוע במועדון האומן 17 בתל אביב היה פיגוע משולב שכלל פיגוע דריסה ודקירה אשר בוצע בשעה 1:40 בלילה ב-29 באוגוסט 2011 אשר במסגרתו מחבל פלסטיני גנב מונית ישראלית, התנגש באמצעותה במחסום המשטרתי שהוצב לפני מועדון הלילה הפופולרי האומן 17 בתל אביב, אשר באותה העת היו בו כאלף בני נוער ישראלים. לאחר שהתנגש במחסום המחבל יצא מהרכב והחל לדקור אנשים אקראיים. בפיגוע נפצעו ארבעה אזרחים וארבעה שוטרים. המחבל התגורר באופן בלתי חוקי בישראל בעת ביצוע הפיגוע.
אי.טי. - חבר מכוכב אחר
'''אי.טי. - חבר מכוכב אחר (באנגלית: E.T. the Extra-Terrestrial''') הוא סרט מדע בדיוני משנת 1982, בהפקתו ובבימויו של סטיבן ספילברג אודות הידידות הנרקמת בין ילד בודד לבין חייזר שמגיע לכדור הארץ מכוכב לכת אחר, נשאר בעל כורחו בכדור הארץ ומנסה לשוב הביתה.
פליקס נוסבאום
מחול המוות - העבודה האחרונה
באותה תקופה, בשנת 1943 לערך, צייר נוסבאום את יצירתו "דיוקן עצמי עם פספורט" בה צייר את עצמו כשהוא מחזיק בתעודת זהות ועונד טלאי צהוב. בתעודת הזהות מחוקים שם הארץ ומקום הלידה, אך מופיעה בה המילה "יהודי" (Juif-Jood). נוסבאום עצמו לא נשא בצרפת ובלגיה תעודת זהות בה צוין מוצאו היהודי ואף לא ענד טלאי צהוב. הוא חיבר עצמו בציור זה לאותם שני סמלים כדי להביע את הזדהותו עם מצוקת בני עמו.
גן פסגת ויקטוריה
גן פסגת ויקטוריה (באנגלית: Victoria Peak Garden; בסינית: 山頂公園) הוא גן סיני הממוקם בראש פסגת ויקטוריה באי הונג קונג שבהונג קונג. הגן ממוקם באתר ששימש את גני בית הנופש של מושל הונג קונג. מבנה מגורי המושל עצמו נהרס, אולם הגן נותר במקום ונפתח לציבור. הגן מנוהל כיום על ידי מחלקת הפנאי והתרבות של ממשלת הונג קונג.
יעפת
אזור זמן הוא אזור על פני כדור הארץ שבו השעה זהה. נקודת המוצא לקביעת אזור הזמן היא קו האורך שלו. ביממה יש 24 שעות, וכדור הארץ מחולק למרידיאנים ב-360 מעלות, כך שרוחבו הממוצע של אזור זמן הוא 15 מעלות, ובין אזור זמן לאזור הסמוך לו מפרידה בדיוק שעה אחת. הבדלי השעות בין המדינות נקבעים לפי מיקומן הגאוגרפי - כאשר השעון של הזמן האוניברסלי המתואם, UTC מציין את השעה במרידיאן אפס שעובר בגריניץ' שליד לונדון - מערבה ממנו השעות פוחתות ומזרחה ממנו השעות מתווספות.
לווייתן גדול-סנפיר
זהו לווייתן גדול ממדים: אורכו של פרט בוגר נע בין 10 ל-16 מטרים ומשקלו הממוצע הוא כ-27 טונות (לשם השוואה: לווייתן מצוי הוא באורך 21–27 מטר ומשקלו כ-70 טון). למרות גודלו, הלווייתן גדול-הסנפיר אקרובטי למדי, והוא ידוע בקפיצותיו החינניות מהמים, בסנפירו הקדמי הגדול ובשירתו המורכבת. הלווייתן גדול-הסנפיר חי באוקיינוסים ובימים ברוב חלקי כדור הארץ.
תקשורת (שירת הלווייתן)
החוקרים שהיו הראשונים לעורר עניין בשירת הלווייתן היו רוג'ר פיין (Roger Payne) וסקוט מקוויי (Scott McVay) שניתחו את השירים ב-1971. לשירים יש מבנה הירארכי בולט. יחידת הבסיס של השיר (המכונה לעיתים "תו") היא פליטת צליל רצוף בודד הנמשך מספר שניות. תדירות צלילים אלה משתנה בין 20Hz ל-10KHz (האוזן האנושית הממוצעת מסוגלת לשמוע צלילים בתדירות שבין 20Hz ל-20KHz). הצליל של יחידות אלו משתנה באפנון תדר (כלומר הצליל עשוי לעלות, לרדת או להישאר ללא שינוי במהלך ה"תו"), או באפנון משרעת (עוצמת הקול מתחזקת או נחלשת).
לווייתנים הנמצאים באותם אזורים גאוגרפיים נוטים לשיר שירים דומים, עם הבדלים קלים ביניהם. לווייתנים מאזורים שאין ביניהם חפיפה ישירו אוסף שונה לחלוטין של יחידות בסיס. הלווייתן אינו נוהג לחזור לתבניות קודמות של יחידות בסיס כאשר השיר מתפתח. ניתוח שירת הלווייתנים שנעשה במהלך 19 שנה הראה שאף על פי שניתן לאתר תבניות כלליות בשיר, אין חזרה על אותם הצירופים.
ציד
בשנת 2007 הכריזה יפן כי בכונתה לצוד כ-50 פרטים של לווייתנים גדולי-סנפיר מדי שנה למטרות מחקר, לטענתה, במסגרת תוכנית "JARPA-II". עם זאת, בסוף 2007 נסוגה יפן מהכרזה זו לאור לחץ בינלאומי מסיבי, בעיקר מצד ארגונים ירוקים ומצד אוסטרליה, שהודיעה כי בכוונתה לשלוח ספינה שתתעד את ציד הלווייתנאים היפני.
המכללה המלכותית לגינון
הקמה
קרל פום שטיין צום אלטנשטיין הפך לפטרון בית הספר לגננות וכעבור חמש שנים הציע להקים את אקדמיית המדינה המלכותית לחקלאות באלדנה (Königliche Staats- und landwirtschaftliche Akademie Eldena), סמוך לגרייפסוואלד, שפעלה בין 1835 ל-1876.
מיקום ובניין
לאחר מלחמת העולם השנייה, שונה השם בשנת 1946 ל"מכון ההוראה והמחקר לגננות בברלין-דאהלם" (LuFA) ובשנת 1960 ל"מכון הממלכתי להוראה לגינון" (LuFA). האקדמיה הממלכתית להנדסת גננות (SIAG) יצאה מהמוסד החינוכי לגננות ברלין-דאהלם בשנת 1966 כאחת מארבע האקדמיות הממלכתיות להנדסה בברלין.
מבנה בית הספר לשעבר של בית הספר לגינון ברחוב אם נואן פאליס בפוטסדאם הוא כיום מבנה רשום יחד עם בנייני החווה ושרידי גן ההדרכה.
כריסטופר מינץ-פלאס
קורות חיים
מינץ-פלאס נולד וגדל בשכונת וודלנד הילס בלוס אנג'לס, קליפורניה. אביו, ריי פלאס דוור במקצועו, הוא קתולי ממוצא פולני, צרפתי-קנדי ואירי, אימו, אלן (לבית מינץ) היא יועצת בית ספר ממוצא יהודי.
רן בגנו
קורות חייו
הוא זכה בפרסים רבים בעבור המוזיקה והפסקולים שהלחין לקולנוע, ובהם פרס אופיר בשנת 2014 בעבור הלחנת המוזיקה ל"אפס ביחסי אנוש", פרס חג'ג' על הפסקול בסרט "פלסטלינה" (2013), פרס האקדמיה הישראלית לטלוויזיה בעבור פסקול הסדרה פלפלים צהובים בשנים 2011 ו-2014, ופרס פורום היוצרים לסרטים תיעודיים על פסקול הסרט "מרגל השמפניה" (2007). עיבד וניגן בפסקולי הסרטים "המיועד", "שחור" ו"ארץ חדשה" ובמוזיקה להצגות רבות, ביניהן "מלאכים באמריקה" ו"גורודיש" בתיאטרון הקאמרי, "כריתת ראש" ו"ביקור הגברת הזקנה" בתיאטרון הבימה. לתיאטרון נאפולי (Teatro Stabile Napoli) הלחין את אנטיגונה, הים לא מרטיב את נאפולי, אנטוניו וקלאופטרה, גן הדובדבנים ושלוש אחיות והיה מועמד לפרס התיאטרון האיטלקי ב-2013 ו-2014 על הלחנת המוזיקה לאנטיגונה ולאנטוניו וקלאופטרה.
ב-1989 הפיק את אלבומו השני של דני בסן, "הילד שבי", בו גם היה אחראי על העיבודים יחד עם יזהר אשדות. ב-1998, בגנו הפיק את התקליטור בלדינו "ירושה" ("הרנסיה") של הזמרת סוזי. ב-2019 הלחין לצד אילן שס וצביקה נתן את פסקול הסרט המחשמלים. בגנו הוא המנהל המוזיקלי של להקת המחול "ורטיגו", והלחין את המוזיקה ליצירותיה של נועה וירטהיים: "לימבוס", "חמסין", "איש חוטים", “אסתר”, “סילויה” ו”לידת הפניקס”.
אלי טולדנו (גבעתי)
ביוגרפיה
בשנת 2017 הועלה לדרגת סא"ל ומונה לסגן מפקד החטיבה הצפונית ברצועת עזה, ושימש בתפקיד עד שנת 2018. ב-27 באוגוסט 2018 מונה למפקד גדוד צבר, תפקיד בו שירת עד יולי 2020. לאחר מכן מונה לראש ענף גדס"ר במא"ש במל"י בין השנים 2020–2021. בשנת 2021 הועלה לדרגת אל"ם ומונה למפקד חטיבת אלון וכיהן בתפקיד עד שנת 2023. ב-2021 מונה לרמ"ט אוגדה 146 וכיהן עד שנת 2022.
ביוני 2023 מונה לסגן מפקד אוגדת עזה.
Afterlife (שיר של אוונג'ד סוונפולד)
משמעות המילים
השיר מספר אודות איש שמת בצעירותו ומוצא עצמו בגן עדן. כאשר נכנס, הוא מבין כי בעצם נותרו לו עוד המון דברים לעשות בכדור הארץ, וכדי לחזור ולתקן את הכל, עליו לברוח מהחיים שלאחר המוות או באנגלית- Afterlife, כפי שכותרת השיר מציעה (חלק זה הוזכר בידי זאקי ונג'נס בסרטון "Making of Afterlife").
במצעדי פזמונים
עד כה, Afterlife הוא הסינגל המדורג כגבוה ביותר מבין שני הסינגלים מהאלבומים האחרונים "Bat Country" ו-"Almost Easy", תוך שהגיע לרשימת 20 השירים המובילים בשני מצעדי רוק. זמן לאחר מה, הישג זה נעקף על ידי שני שירים אחרים של הלהקה, הנקראים "So Far Away" ו-"Welcome To The Family".
ג'ון אוליבר
ג'ון ויליאם אוליבר (באנגלית: John William Oliver; נולד ב-23 באפריל 1977) הוא קומיקאי, סאטיריקן, תסריטאי, שחקן, מפיק ומנחה טלוויזיה בריטי-אמריקאי. משנת 2014 מנחה את התוכנית "השבוע שעבר עם ג'ון אוליבר" ברשת HBO האמריקאית. בעברו היה כתב בתוכנית הדיילי שואו, החולקת מאפיינים דומים עם תוכניתו. הנחה גם תוכנית סטנד-אפ בערוץ קומדי סנטרל. שיחק גם בסיטקום "קומיוניטי".
ביוגרפיה
אוליבר נולד בארדינגטון שבווסט מידלנדס, פרבר של העיר ברמינגהאם, אנגליה שבממלכה המאוחדת, למשפחה נוצרית ממוצא אנגלי ואירי. בנם של מורה למוזיקה ומנהל בית ספר שהגיעו מליברפול. שם נעוריה של אמו הוא מקנלטי (McNunlty). אחד מסבי סביו היה הבישוף של ריפון, ויליאם בויד קרפנטר. הוא התחנך בבית ספר בעיירה קטנה שבבדפורדשייר. בשנת 1997 סיים את לימודיו בכרייסט'ס קולג' שבאוניברסיטת קיימברידג', שם למד לתואר ראשון באנגלית. בעת לימודיו באוניברסיטה, שירת אוליבר כחבר בהרכב התיאטרון הקומי "Cambridge Footlights".
השבוע שעבר עם ג'ון אוליבר
במרץ 2018 השיק ספר ילדים בשם יום בחייו של מרלון באנדו כמחאה נגד סגן נשיא ארצות הברית מייק פנס.
מתאו פסינה
מתאו פסינה (באיטלקית: Matteo Pessina; נולד ב-21 באפריל 1997) הוא כדורגלן איטלקי, המשחק בעמדת הקשר במונצה ובנבחרת איטליה.
קריירת מועדונים
פסינה, שהגיע ממחלקת הנוער של עיר הולדתו, מונצה, החל את הקריירה המקצועית שלו בכדורגל בשנת 2014. לאחר עונה בודדת בשורות מועדון זה, הוא עבר למילאן. לעומת זאת, הוא לא זכה לרשום ולו הופעת ליגה אחת במדי הרוסונרי ויצא בהשאלה למספר השאלות בקבוצות כמו לצ'ה, קטניה וקומו.
ב-7 ביולי 2017, פסינה חתם על חוזה באטאלנטה. עם זאת, הוא הושאל בעונתו הראשונה לספציה. ב-26 באוגוסט 2019, פסינה הצטרף להלאס ורונה, גם כן בהשאלה. ב-10 בפברואר 2021, הוא היה אחראי לכיבוש צמד בניצחון 1–3 במסגרת משחק הגומלין בשלב חצי הגמר של הגביע האיטלקי מול נאפולי, ניצחון שהעלה את אטאלנטה לגמר. ב-6 ביולי 2022 חזר לקבוצת נעוריו מונצה והושאל לעונה אחת.
קריירה בינלאומית
ביוני 2021, הוא נכלל בסגל הנבחרת המקדים של מאנצ'יני לקראת יורו 2020, אך הוא נותר מחוץ לסגל הרשמי של 26 השחקנים הסופיים לטורניר. לעומת זאת, לאחר פציעה שספג סטפנו סנסי, פסינה זומן כדי למלא את מקומו. הוא ערך את הופעת הבכורה שלו בטורניר זה, כשנכנס כמחליף במשחק השני של איטליה בשלב הבתים מול נבחרת שווייץ ב-16 ביוני, משחק שהסתיים בניצחון 0–3 לזכות האיטלקים. במשחק הבא בשלב הבתים מול נבחרת ויילס, הוא פתח את המשחק כשחקן הרכב, וכבש את השער היחיד במשחק, שהקנה לנבחרתו ניצחון 0–1, תוצאה שהעלתה את איטליה לראשות הבית עם 9 נקודות מתוך 9 אפשריות. ב-26 ביוני, פסינה הבקיע את השער המכריע בהארכה מול נבחרת אוסטריה במסגרת שלב שמינית הגמר, שער שקבע ניצחון איטלקי בתוצאה 1–2, תוצאה שהעלתה את הנבחרת לשלב רבע הגמר.
יום בחירה
יום בחירה בהסכמים קיבוציים
על פי הסכמים קיבוציים שונים, רשאי עובד במדינת ישראל להצהיר על יום או יומיים בשנה (על-פי ההסכם שאליו הוא כפוף) כעל ימים בהם הוא מעוניין להיעדר בתשלום מעבודתו, וזאת מתוך רשימה של ימים מיוחדים.
אורורה (מיתולוגיה)
אורורה בתרבות המודרנית
האסטרואיד  שהתגלה ב-1867 על ידי ג'יימס קריג ווטסון נקרא על שמה.
בית בלאקפינק
בית בלאקפינק (בקוריאנית: 블핑하우스; בהליטון הקוריאני המחודש: Beulping Hauseu) הוא מופע מגוון דרום קוריאני של להקת הקיי-פופ הדרום קוריאנית בלאקפינק, ששודר על ידי תחנת הטלוויזיה הדרום קוריאנית JTBC. המופע הציג את חברות הלהקה ואת מה שהן עשו בחיי היומיום שלהן.
היסטוריה
בנובמבר 2017 פרסמה חברת התקליטים את הטיזר הרשמי של המופע המגוון בערוץ היוטיוב של בלאקפינק. בטיזר, ניתן את חברות הלהקה כשהן מבצעות את פעולות היומיום שלהן ומדברות למצלמה על מה שעובר עליהן, על מה שהן מרגישות וכולי.
ג'ורג'יה מקנזי
ביוגרפיה
מקנזי נולדה בלונדון. אביה העיתונאי קולין מקנזי הוא זה שחשף את שודד הרכבות רוני ביגס בריו. סבתה היא התסריטאית והמפיקה הייזל אדאיר, שיצרה בין השאר את סדרות הטלוויזיה "קומפקט" ו"קרוסרודס".
מרשל פולק
מרשל ויליאם פולק (באנגלית: Marshall William Faulk; נולד ב-26 בפברואר 1973) הוא שחקן פוטבול לשעבר בליגת ה-NFL ואחד מגדולי הרצים האחוריים בכל הזמנים. פולק שיחק בקבוצות אינדיאנפוליס קולטס וסנט לואיס ראמס עימה זכה בסופרבול בעונת 1999.
ריצ'רד ויליאמסון
תולדות חייו
בינואר 2009 ביטל האפיפיור בנדיקטוס השישה עשר את נידוי ארבעת הבישופים, צעד שגרר ביקורת עזה, בעיקר עקב ביטול הנידוי של ריצ'רד ויליאמסון. מיד לאחר הסרת הנידוי, עלו על פני השטח התבטאויות אנטישמיות חריפות והכחשת השואה של ויליאמסון. בריאיון ששודר בטלוויזיה השוודית שב וטען שלא היו תאי גזים, שאף יהודי לא נרצח בגז במלחמת העולם השנייה ורק 300-200 אלף יהודים מתו במחנות הריכוז, ממחלות. דבריו עוררו ביקורת רבה בכנסייה הקתולית, אולם האפיפיור נמנע מלהגיב להם ולא חזר בו מביטול נידויו של ויליאמסון. קנצלרית גרמניה אנגלה מרקל דרשה מהאפיפיור הבהרות וטענה כי החלטת הוותיקן "יוצרת רושם שהכחשת השואה אפשרית". דובר האפיפיור סיפק לבסוף את ההבהרות כפי שדרשה. ויליאמסון עצמו כתב מכתב תודה לאפיפיור והביע התנצלות חלקית על "אי הנוחות והבעיות" שגרם, וכתב: "דבריי היו חסרי זהירות, ואני מביע צער על כך".
צמרמורת 2
תקציר העלילה
ערב ליל כל הקדושים בעיירת וורדנקליף הקטנה, וצמד החברים סוני וסאם מוצאים בבית נטוש שהיה בבעלותו של הסופר '''ר. ל. סטיין כתב יד נדיר שמעולם לא פורסם של הסופר בשם "ליל כל הקדושים הרדוף'''" ("Haunted Halloween"). כשהם פותחים את כתב היד, הם מוציאים לחופשי שלא ביודעין את סלאפי הבובה, שמתכנן לזרוע אפוקליפסה בעיצומו של ליל כל הקדושים בעזרתו בני בריתו המפלצתיים משאר ספריו של סטיין. עם עזרתה של אחותו של סוני, שרה, סוני וסאם נאלצים לסכל את תוכניתו של סלאפי לגרור את וורדנקליף אל תוהו ובוהו מוחלט.
יציאה לאקרנים
הסרט יצא לאקרנים בבכורה עולמית ב-12 באוקטובר 2018. הטריילר הראשון עבור הסרט הופץ ב-11 ביולי 2018, יחד עם פוסטר רשמי.
קריאה חמה
קריאה חמה היא אחת מהטכניקות בשימוש על ידי מניפולטורים מקצועיים הגורמים לאדם היושב מולם לחשוב כי הם מחזיקים ביכולת תפיסה על-חושית לדעת דברים אודותיו. בניגוד לקריאה קרה, קריאה חמה כוללת השגה ושימוש במידע מוקדם על הלקוח בדרך כלל ללא ידיעתו.
דאבק
המהדורה הראשונה של המגזין יצאה ביולי 2014 במספר שפות, כולל אנגלית. שמו של המגזין נלקח מהעיר דאבק שבצפון סוריה, המוזכרת בכתובים אסלאמיים ביחס לאחרית הימים (אסכטולוגיה אסלאמית) ומלחמה כוללת נגד כופרים. על פי המסורת המוסלמית, זהו המקום בו ייפגשו צבאות האסלאם והנצרות למערכה רבתית.
אנה אלאונורה מהסן-דרמשטאדט
ביוגרפיה
אנה אלאונורה נולדה ב-30 ביולי 1601 בדרמשטאדט, ללודוויג החמישי, רוזן הסן-דרמשטאדט ולמגדלנה מברנדנבורג, בתם של יוהאן גאורג, הנסיך הבוחר מברנדנבורג ואליזבת מאנהלט-צרבסט.
פורד מוסטנג
דור שני (1974–1978)
הדגם החדש, שנקרא "מוסטנג II", הוצג ב-21 בספטמבר 1973, חודשיים לפני משבר הנפט הראשון בשנת 1973, וגודלו המופחת איפשר לו להתמודד מול קופות (coupes) ספורט מיובאות מוצלחות כמו דטסון 240Z היפנית, טויוטה סליקה ופורד קאפרי. על רקע שינויים אלה הורה לי איאקוקה לתכנן מחדש את הפורד מוסטנג כדי ליצור מכונית קטנה יותר וחסכונית יותר בדלק, לדגמי שנת 1974. תחילה התבסס העיצוב המחודש על דגם פורד מווריק, אולם בסופו של דבר נבנתה המכונית על בסיס הדגם הקומפקטי פורד פינטו. התוצאה הייתה מכונית קטנה יותר, אך כבדה יותר, מן הדגם המקורי של שנת 1964.
המנועים לדגמי 1974 כללו את מנוע ה I-4 בנפח של 2.3 ליטרים המכובד מהפינטו ואת ה - 2.8 ליטרים V6 מבית Mercury Capri. שנת הדגם 1975 הציגה מחדש 302 מ"ק (4.9 ליטר) ווינדזור V8 שהיה זמין רק עם תיבת הילוכים אוטומטית C-4, בלמי כוח והגה כוח. זה נמשך עד סוף הייצור בשנת 1978. תיבות הילוכים אחרות היו RAD בעל 4 הילוכים עם הילוכים ייחודיים לכל שלושת המנועים, וה- C-3 אוטומטית מאחורי 2.3 ל 'ו -2.8 ל'. ייעוד ה -5.0 ל 'לא הוחל עד דגם הספיישל "קינג קוברה" של שנת 1978. כל הדגמים צוידו בסמל המתכת V8 בצד המכונית כדי לסמל את סוג המנוע.
שימוש משטרתי
הדגם פורד מוסטנג SSP שיוצר בין השנים 1982–1993 יועד מראש להיות ניידת משטרתית.
אויגן שטולצר
קורות חיים
שטולצר למד בבית ספר תיכון טכני בעיר בודפשט, הונגריה. בהמשך למד עיצוב פנים במכללה הטכנית במינכן - (האוניברסיטה הטכנית של מינכן) במשך ארבע שנים וסיים את לימודיו שם בשנת 1908.
נקודת קושן (אנטארקטיקה)
גילוי ומיפוי המפרצון
אזור לשון היבשה צולם מהאוויר על ידי סר יוברט וילקינס, בטיסתו מעל האזור ב-20 בדצמבר 1928.
שחור ופתור
שיטות פתרון
חידות קשות יותר עשויות לדרוש מספר "מה אם?". שיטה הכוללת חשיבה על יותר משורה או עמודה אחת. שיטה זאת עובדת על חיפוש סתירות: אם צביעת תא מסוים גורמת לשגיאה בתא אחר ניתן להסיק שתא הנ"ל הוא לבן, ולהפך. שיטה זאת דורשת יותר זמן להתקדמות.
חפיפה
בדוגמה הראשונה ניתן לראות שבין אם "ניישר" את ה-8 עד הסוף שמאלה, ובין אם "ניישר" את ה-8 עד הסוף ימינה, שש המשבצות המרכזיות יהיו תמיד צבועות.
סתירות
הבעיה בשיטה זאת היא שלא ידוע באיזה תא מומלץ לנסות לנחש. בדרך כלל רק כמה תאים מובילים להתקדמות והשאר מובילים לקצוות מתים. תאים שמומלץ להתחיל לנחש בהם יכולים להיות:
ססיל ב. דה-מיל
קורות חיים
דה-מיל נודע במיוחד בזכות כישרונו בבימוי סרטי ראווה, שכללו פעמים רבות סצינות בהשתתפות אלפי ניצבים ואפקטים מרשימים. זכורות במיוחד סצינות כמו הפלת עמודי המקדש בסרט "שמשון ודלילה" בכיכובו של ויקטור מייצ'ור כשמשון, מחזות הקרקס והתנגשות הרכבות ב"ההצגה הגדולה בתבל", וחציית ים סוף ב"עשרת הדיברות". הוא זכה גם לתהילה כאשר הופיע הופעה קצרה בסרט "שדרות סאנסט", כשהוא משמש רקע למשפט הנודע של גלוריה סוונסון בסרט: "מר דה-מיל, אני מוכנה לצילום התקריב שלי".